Ербақыт Амантайұлы 

Өз елің - алтын бесігің

 Қазақ елі тәуелсіздігін алғаннан бері атамекенге миллионға жуық қандасымыз қоныс аударған. Бүгінде көш сәл саябырсығанмен туған жерге білім іздеп келіп жатқан жастардың легі тоқтаған жоқ. Шетте жүрген қазақ балаларына өз елінде тегін оқып, мамандық алу мүмкіндігі беріліп отыр. М. Қозыбаев атындағы Солтүстік Қазақстан мемлекеттік университетіндегі дайындық тобы бүгінде жеке факультет болып құрылып, жүмысын жалғастыруда.
Қазақстанның экономикасы алға басып, индустриялық-инновациялық даму бағдар-ламасы аясында жаңа өндіріс орындарының көптеп ашылуы жұмыс күшіне деген тап-шылықты сездіре бастады. Тоқсаныншы жылдардың басында туу көрсеткіші төмен болғаны белгілі, соның салқыны да енді білінді. Болашағын қазақ елімен байла-ныстыруды жөн көрмеген өзге ұлт өкілдерінің де елдеріне кетуі өңірдің демографиялық ахуалына айтарлықтай кері әсер еткені анық.
Тығырықтан шығудың екі жолы болса, соның бірі - ішкі миграцияны реттеу, еңбек нарығындағы тепе-теңдікті сақтау. Сол мақсатпен "Серпін" бағдарламасы қабылданып, қазіргі таңда оңтүстік өңірлердің 979 жет-кіншегі теріскейде білім алуда. Кейін осы жерде еңбекке араласады. Ал екінші бағыт -Жер шарына тарыдай шашылған қазақтарды атамекенге жинау, әсіресе, жалындап тұрған жастарды шақыру.
М. Қозыбаев атындағы Солтүстік Қазақстан мемлекеттік университетінде шетел-ден келген қандастарымызды оқытатын дайындық бөлімі тоқсаныншы жылдардың ортасында ашылған. Содан бері негізінен Қытай, Ресей, Моңғолия және Өзбекстаннан келген жұздеген қазақ баласы бір жыл бойы білім алып, кейін қалаған мамандықтары бойынша оқу орындарына түсті. Қазір сол алған білімдеріне сай еңбек етіп жүр.
Былтыр университетте жеке факультет құрылып, дайындық бөлімі сол факультет жұмысының негізгі бағыттарының біріне айналды. "Ғоundatiоn" факультетінің деканы Шалабай Қожаевтың айтуынша, батыстағы озық оқу орындарының үлгісімен құрылған бұл ұжымда шеттен келген қандастарымызбен бірге жергілікті тұрғындар да оқиды екен
 Факультеттің аты айтып тұрғандай, мақсат - жас азаматтың білім фундаментін қалыптастыру. Үш бағытта жұмыс істейміз. Бірінші бағыт - шетелдегі қазақ диаспорасы өкілдеріне, оралмандарға арналған дайындық курстары, екіншісі - Қазақстан азамат-тарының тілдік дайындық деңгейін арттыруға арналған курстар. Тілдік топтарда "Био-логия", "Физика", "Химия", "Информатика" пәндерін ағылшын тілінде оқыту үшін педа-гогтер қайта даярлаудан өтеді. Ал соңғысы, жергілікті азаматтарға, мектеп түлектеріне және өзге де орта арнайы оқу орындарын бітірушілерге арналған ақылы негіздегі кешкі дайындық курстары,  дейді  Шалабай Мейрамұлы.
Факультетте жоғары оқу орындарына түсу үшін қажет 10 пән оқытылады. Негізгі екпін Қазақстан тарихына салынатыны анық. Өйткені, шетелден келген жастар өзге елдің тарихын оқығандықтан, бәрін басынан бастап үйретуге тура келеді. Ал Қытай қазақтары үшін қиындық тудыратыны - алфавит. Ол жақта төте жазу қолданылатындықтан алдымен кириллицаға үйретіледі.
Дайындық курстарына қабылданған тыңдаушылар саны аз да болса артып келе жатқаны қуантады. Мысалы, 2014-2015 оқу жылы 30 тыңдаушы қабылданса, былтыр олардың саны 51-ге жеткен. Биыл 57 адамды құрап отыр. Басым бөлігі Қытай мен Моң-ғолиядан, бір тыңдаушы Ресейден келіп білім алуда. Факультет деканының айтуынша, университетке 100 балаға орын берілгең яғни туған жердің түтінін иіскеп, ата-бабасының қонысында білім шыңын бағындырғысы келетіндерді көбейтуге мүмкіндік бар.
Университет шеттен келген ұл-қыздарға тек білім беріп қана қоймай, жан-жақты дамуына, қоғамға бейімделуіне жағдай жасауда.   Қаймағы   бұзылмәған   қазақы
ортадан келген жастар ән мен күйге шебер, ақындық және айтыс өнеріне жақын. Сондықтан елімізде өткізілетін жыр-мүшәйраларға қазірден бастап қатысып жүр. Жар-ғанат Қинауханұлы "Қазақстан" үлттық арнасының "Таңшолпан" бағдарламасы үйым-дастырған байқауға Тәуелсіздіктің 25 жылдығына арналған өлеңін жіберіп, жүлдегер атанған екен.
"Сен деп соғар жүрегім лүпілдеген, Жансыз болып қалса да бүкіл денем, Тұғырынан таймаған тәуелсіз ед Өмірім сенде етсе шүкір дер ем", - деген шумақтар оның атамекенге оқу-білім ғана іздеп келмегенін, осы елдің бір кірпіші болып қалануды қалайтынын аңғартып тұрғандай.
Әлемнің көптеген елдерінде Қазақстандағыдай жоғары білім беру тегін емес. Мысалы, Моңғолияда орта мектеп бітірген балалар арнайы емтихан тапсырып, жоғары оқу орындарына жолдама жеңіп алады. Алайда, сол жолдамамен барған күннің өзінде оқудың ақысын төлейді. Дайындық курсы тәлімгерлерінің айтуынша, Қытайда да университеттердің бәрі дерлік ақылы. Тек оқу үлгерімі жақсыларға жеңілдіктер жасалады екен.
Қытайдың Құлжа қаласының тумасы Бағдар Асқарбекқызы Пекиндегі орталық ұлттар университетінің бірінші курсында шет тілі мамандығы бойынша оқып жүрген. Қазақстанға барып білім алу туралы ұсыныс түскенде көп ойланып жатпастан шешім қабылдапты.
 Қытайлардың арасында білім алу маған қиын болды. Бейтаныс ортаға үйрене алмадым. Екіншіден, әке-шешем көшке әзірлік үстінде. Алдымен мені туған жерге қарай жіберді, өздері кейін келіп қалар. Үйдің үлкенімін. Сондықтан бауырларыма үлгі болып, сабағымды өте жақсы оқыдым. Кішкентай кезден әдебиетке әуеспін. Абай Құнанбай-ұлының, Оралхан Бөкей мен Мүхтар Шахановтың шығармаларын сүйіп оқимын. Дайын-дық курсын тамамдаған соң әдебиет муғалімі мамандығына түскім келеді, - дейді ол
Моңғолияның Налаих қаласынан келген Нұржан Серікболдықызы сабақтан бос уақытын спорт залда өткізеді. Жасөспірімдер арасында Моңғолияның чемпионы атанып, спорт шебері атағын иеленген ол бүгінде Петропавлдағы дарынды балаларға мамандан-дырылған спортинтернатта жаттығуда. Палуан қыздың ендігі мақсаты - ата-бабасының кіндік қаны тамған Қазақ елінің атынан әлемдік жарыстарға қатысып, көк туды желбірету.
Қазақ жерінің атын жаһанға паш етуді армандап жүрген жастардың бірі - Балғын Сәулетханүлы. Қытайдың Шәуешек қаласынан келген ол болашақта археолог маман-дығын игермек. Қазақ жерінің жерастында жатқан сан ғасырлық тарихын зерттеп, жаңалық ашқысы келеді. Ол үшін бір жыл жатпай-тұрмай даярланып, мемлекеттік грант иегері атануы керек.
Грант демекші, жыл сайын жоғары оқу орындарына мемлекет бөлетін гранттың 2 пайызы шеттен келген қазақ жастарына берілетіні белгілі. Ол бәріне бірдей жетпегендік-тен, кейбірі оқуға түсе алмай, келген жақтарына қайтадан кетіп қалатын жағдайлар да бар. Атамекенін аңсап келген ұландардың елден кетуіне жол беруге болмайды. Елбасы Нұрсұлтан Назарбаевтың бастамасымен биылдан бастап елімізде кәсіптік-техникалық білім тегін берілетіні белгілі. Облыстық білім басқармасының басшысы Шолпан Ка-ринованың айтуынша, шеттен келген қандастарымыз да колледждерде ақысыз оқи алады екен Сондықтан университетке түсе алмаған жастар жергілікті жердегі колледждерде мамандық алып, Қазақстанды гүлдендіру жолында аянбай еңбек етулері қажет.

